《萱妹痛兄而殒作诀妹辞》
清代·郑孰胥

如欲有云，不知何言。中心冥顽，孰为心酸。我有女弟，曰嫔于陈。

孰恭无间，族姻归仁。天祻吾门，两兄继捐。子不胜丧，从之九泉。

嗟我与子，名为弟昆。少小相依，长而遂分。此分非他，子亡我存。

各有恨泪，流为黄泉。往者万古，来者亿年。尔我甚殊，倏忽其间。

手足奚亲？萍梗奚缘？我寻子形，柷若梦残。兀然惊疑，匪醉而颠。

嗟我与子，名为弟昆。曾谓弟昆，不如路人。子为枯骸，我为游魂。

从此长绝，理无复全。

作者简介：郑孰胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。